આ કૌભાંડમાં ભારતના કોલ સેન્ટર્સમાંથી લોકો અમેરિકા ફોન કરી પોતે અમેરિકાની આઈઆરએસ અથવા તો યુએસસીઆઈએસના અધિકારીઓ હોવાનું કહેતા અને સામેની વ્યક્તિએ સરકારને ટેક્સ અથવા તો અન્ય લેણા પેટે ચોક્કસ રકમ ચૂકવવાની થાય છે, જે ચૂકવવામાં નહીં આવે તો તેમની એરેસ્ટ થઈ શકે છે, તેમને કેદની સજા અને દંડ પણ થઈ શકે છે અથવા તો તેમને પાછા ભારત ભેગા પણ કરી દેવામાં આવી શકે છે એવી ધમકી ચેતવણીના સૂરમાં આપતાં.